*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2019. gada “\_\_\_\_” \_\_\_\_\_\_\_\_\_\_\_\_  Rīgā |  | Noteikumi Nr.  (prot. Nr. \_\_\_\_\_\_) |

**Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu**

Izdoti saskaņā ar Bērnu tiesību

aizsardzības likuma 51. panta otro daļu

1. Noteikumi nosaka kārtību, kādā Bērnu tiesību aizsardzības likumā noteiktās personas, kurām nepieciešamas speciālās zināšanas bērnu tiesību aizsardzības jomā (turpmāk – speciālisti), apgūst un pilnveido speciālās zināšanas bērnu tiesību aizsardzības jomā (turpmāk – speciālās zināšanas), šo zināšanu saturu un apjomu.

2. Speciālās zināšanas speciālisti apgūst vienā no šādiem veidiem:

2.1. atbilstoši attiecīgo speciālistu apmācību regulējošajiem normatīvajiem aktiem:

2.1.1. bāriņtiesu priekšsēdētāji, bāriņtiesu priekšsēdētāju vietnieki un bāriņtiesu locekļi – atbilstoši normatīvajiem aktiem par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību;

2.1.2. jaunatnes lietu speciālisti – atbilstoši normatīvajiem aktiem par jaunatnes lietu speciālistu apmācību;

2.1.3. vispārējās izglītības, profesionālās izglītības un interešu izglītības pedagogi – atbilstoši normatīvajiem aktiem par pedagogu profesionālās kompetences pilnveides kārtību;

2.2. apgūstot profesionālās kvalifikācijas pilnveides programmu:

2.2.1. Bērnu tiesību aizsardzības likuma 5.1 panta pirmās daļas 1. līdz 19.3 punktā minētie speciālisti;

2.2.2. personas, kas vada darba devēja organizēto mācību kursu atbilstoši šo noteikumu 16. punktam;

2.2.3. šādi speciālisti, uz kuriem attiecas Bērnu tiesību aizsardzības likuma 5.1 panta pirmās daļas 20. punkts:

2.2.3.1. pašvaldības darbinieki, kas domes uzdevumā nodrošina juridisko atbalstu bāriņtiesai lēmuma sagatavošanā un citu bāriņtiesai noteikto uzdevumu izpildē, kā arī bāriņtiesas locekļu palīgi un citi Bāriņtiesu likuma 8. panta otrajā daļā minētie darbinieki bāriņtiesas darba nodrošināšanai;

2.2.3.2. juristi, kuri pārstāv bērna vai vecāka intereses valsts vai pašvaldību institūcijās, tiesās un citās tiesībaizsardzības iestādēs;

2.2.3.3. Valsts bērnu tiesību aizsardzības inspekcijā nodarbinātie, ja viņu darbības rezultātā tiek vai var tikt skartas bērna tiesības un tiesiskās intereses.

2.3. apgūstot ne mazāk kā astoņu stundu mācību kursu bērnu tiesību aizsardzības jomā (turpmāk – mācību kurss), ja speciālists atbilst Bērnu tiesību aizsardzības likuma 5.1 panta pirmās daļas 20. punktā noteiktajam, izņemot šā punkta 2.2.3. apakšpunktā minētos speciālistus.

3. Speciālists šo noteikumu 2.2. apakšpunktā minēto profesionālās kvalifikācijas pilnveides programmu apgūst vai 2.3. apakšpunktā minētājā mācību kursā piedalās ne vēlāk kā gada laikā pēc tam, kad ir stājies amatā, pieņemts darbā, uzņemts advokātu skaitā vai uzsācis tādu pakalpojumu sniegšanu, kur tiek vai var tikt skartas bērna tiesības un tiesiskās intereses, izņemot gadījumu, ja šo noteikumu 8. punktā minētās tēmas viņš ir apguvis ne agrāk kā pirms pieciem gadiem, iegūstot augstāko izglītību vai apgūstot citu formālās izglītības programmu.

4. Ja speciālists ir apguvis daļu no šo noteikumu 8. punktā minēto speciālo zināšanu tēmām ne agrāk kā pirms pieciem gadiem, iegūstot augstāko izglītību vai apgūstot citu formālās izglītības programmu, viņš trūkstošo daļu no profesionālās kvalifikācijas pilnveides programmā iekļautajām tēmām apgūst atbilstoši šo noteikumu 3. punktam.

5. Speciālists, kas apguvis šo noteikumu 2.2. apakšpunktā minēto profesionālās kvalifikācijas pilnveides programmu, periodiski ik pēc diviem gadiem pilnveido zināšanas, apgūstot vienu zināšanu pilnveides izglītības programmas moduli atbilstoši savas profesionālās darbības jomai.

6. Speciālists, kas speciālās zināšanas apguvis atbilstoši šo noteikumu 2.3. apakšpunktam, pilnveido zināšanas, periodiski ik pēc pieciem gadiem atkārtoti apgūstot mācību kursu.

7. Profesionālās kvalifikācijas pilnveides programmas apjoms ir 40 akadēmiskās stundas (klātienes nodarbības), bet zināšanu pilnveides izglītības programmas viena moduļa apjoms ir astoņas akadēmiskās stundas (klātienes nodarbības) (turpmāk abas kopā – izglītības programmas).

8. Izglītības programmas un mācību kursa tēmas nosaka atbilstoši iesaistāmo speciālistu profesijai un profesionālās darbības jomai. Izglītības programmā un mācību kursā var iekļaut šādas tēmas:

8.1. bērnu tiesību aizsardzības sistēma, normatīvie akti bērnu tiesību aizsardzības jomā;

8.2. starptautisko tiesību aktu piemērošana bērnu tiesību aizsardzībā;

8.3. vecāku un bērnu tiesības, pienākumi un atbildība;

8.4. vardarbība pret bērnu, tās veidi un pazīmes; vardarbība bērna ģimenē;

8.5. starpinstitucionālā sadarbība bērnu tiesību aizsardzības nodrošināšanā;

8.6. principi, veidojot saskarsmi ar bērnu;

8.7. nepilngadīgais kriminālprocesā, civilprocesā, administratīvajā procesā un administratīvo pārkāpumu procesā.

9. Izglītības programmu paraugus speciālistiem atbilstoši to profesionālās darbības jomai un speciālo zināšanu apguves metodoloģiju attiecīgajai programmai apstiprina labklājības ministrs.

10. Izstrādājot izglītības programmas, ņem vērā šo noteikumu 8. punktā minētās tēmas, 9. punktā minētos izglītības programmu paraugus un speciālo zināšanu apguves metodoloģiju.

11. Izstrādājot izglītības programmas, var mainīt izglītības programmas paraugā noteikto stundu sadalījumu pa mācību tēmām, kā arī iekļaut papildu tēmas atbilstoši attiecīgo speciālistu profesionālās darbības jomai, pamatojot šādu nepieciešamību un nemainot kopējo izglītības programmas apjomu.

12. Izglītības programmas izstrādā un pēc saskaņošanas ar Valsts bērnu tiesību aizsardzības inspekciju (turpmāk – inspekcija) īsteno izglītības iestādes un ministriju padotības iestādes, kuru nolikumos ir paredzēts veikt izglītojošu darbību.

13. Mācību kursa programmas izstrādā un pēc saskaņošanas ar inspekciju īsteno izglītības iestāde (turpmāk - izglītības iestādes organizētais mācību kurss) vai darba devējs (turpmāk - darba devēja organizētais mācību kurss).

14. Izglītības programmas un izglītības iestādes organizēto mācību kursu vada pasniedzēji, kuriem ir akadēmiskā augstākā vai otrā līmeņa profesionālā augstākā izglītība, kā arī:

14.1. teorētiskās zināšanas un praktiskās iemaņas bērnu tiesību aizsardzības jomā attiecībā uz šo noteikumu 8.1., 8.2., 8.3., 8.4. un 8.7. apakšpunktā minētajām tēmām;

14.2. teorētiskās zināšanas un praktiskās iemaņas institūciju sadarbības darbā attiecībā uz šo noteikumu 8.5. apakšpunktā minēto tēmu;

14.3. teorētiskās zināšanas un praktiskās iemaņas psiholoģijā attiecībā uz šo noteikumu 8.6. apakšpunktā minēto tēmu.

15. Pasniedzēja praktiskās iemaņas tiek uzskatītas par atbilstošām, ja pasniedzējam ir praktiska vismaz trīs gadu darba pieredze atbilstošajā nozarē iepriekšējo piecu gadu periodā pirms mācību vadīšanas sākuma.

16. Darba devēja organizēto mācību kursu vada persona, kurai ir akadēmiskā augstākā vai otrā līmeņa profesionālā augstākā izglītība, ir praktiska vismaz trīs gadu darba pieredze atbilstošajā nozarē iepriekšējo piecu gadu periodā un kura ir apguvusi vismaz profesionālās kvalifikācijas pilnveides programmu. Gadījumā, ja darba devējs mācību nodrošināšanai piesaista izglītības iestādi, mācības vada pasniedzēji, kas atbilst šo noteikumu 14. un 15. punkta prasībām.

17. Lai saskaņotu izglītības programmu vai mācību kursu, inspekcijā iesniedz iesniegumu, izstrādāto programmu, pasniedzēju sarakstu un pasniedzēju izglītību, kvalifikāciju un profesionālo pieredzi apliecinošus dokumentus.

18. Mēneša laikā pēc iesnieguma saņemšanas inspekcija saskaņo izglītības programmu vai mācību kursu, vai uzdod iesniedzējam precizēt izglītības programmu vai mācību kursu un iesniegt to atkārtoti, vai pieņem lēmumu par atteikumu saskaņot izglītības programmu vai mācību kursu.

19. Ja izglītības iestādei, ministrijas padotības iestādei, kuras nolikumā paredzēts veikt izglītojošas darbības, vai darba devējam nepieciešams veikt izmaiņas saskaņotajā izglītības programmā vai mācību kursā, inspekcijā iesniedz iesniegumu, veicamos precizējumus, bet gadījumā, ja tiek veiktas izmaiņas pasniedzēju sarakstā, arī informāciju par pasniedzējiem atbilstoši šo noteikumu 17. punktam.

21. Profesionālās kvalifikācijas pilnveidi apliecinošu dokumentu – apliecību par izglītības programmas apgūšanu (1. pielikums) – izglītības iestādes un ministriju padotības iestādes izsniedz personai, kura apmeklējusi 90 % no nodarbībām un nokārtojusi pārbaudījumu.

22. Apliecību par izglītības iestādes organizētā mācību kursa apguvi (2.pielikums) izglītības iestādes izsniedz personai, kura apmeklējusi 90 % no nodarbībām un nokārtojusi pārbaudījumu.

23. Par darba devēja organizēto mācību kursu apliecību neizsniedz, bet darba devējs zināšanu apguves faktu atzīmē darbinieka personas lietā.

24. Ja Izglītības iestāžu reģistrā reģistrēta iestāde šo noteikumu 7. punktā minēto izglītības programmu īsteno kā daļu no augstākās izglītības vai citas formālās izglītības programmas, apliecībā par izglītības programmas apgūšanu norāda apgūtās tēmas un stundu skaitu.

25. Apliecības tiesu izpildītājiem par speciālo zināšanu apguvi bērnu tiesību aizsardzības jomā, kas līdz šo noteikumu spēkā stāšanās dienai apgūtas atbilstoši profesionālās kvalifikācijas pilnveides programmas speciālo zināšanu apguvei bērnu tiesību aizsardzības jomā paraugam speciālistiem vai atbilstoši profesionālās kvalifikācijas pilnveides programmas speciālo zināšanu apguvei bērnu tiesību aizsardzības jomā paraugam tiesnešiem, prokuroriem un advokātiem, ir derīgas līdz to termiņa beigām.

26. Noteikumu 5.punkts par zināšanu pilnveides izglītības programmas moduļa apguves biežumu un 15.punkts par pasniedzēja atbilstošām praktiskajām iemaņām stājās spēkā 2021.gada 1.janvārī.

27. Atzīt par spēku zaudējušiem Ministru kabineta 2014. gada 1.aprīļa noteikumus Nr.173 „Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu” (Latvijas Vēstnesis, 2014. 71.nr.).

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2011. gada 13. decembra Direktīvas [2011/93/ES](http://eur-lex.europa.eu/eli/dir/2011/93/oj/?locale=LV) par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu[2004/68/](http://eur-lex.europa.eu/eli/dec/2004/68/oj/?locale=LV)TI.

Ministru prezidents A. K. Kariņš

Labklājības ministre R. Petraviča

06.12.2019.

V.Boļšakova

67782956; viktorija.bolsakova@lm.gov.lv

1. pielikums

Ministru kabineta

2019.gada \_\_\_\_\_\_\_\_

noteikumiem Nr.\_\_\_\_

**Apliecības paraugs**

|  |
| --- |
| APLIECĪBA par profesionālās kvalifikācijas pilnveides programmas/ zināšanu pilnveides programmas moduļa <nevajadzīgo izsvītrot>  apguvi bērnu tiesību aizsardzības jomā  <apliecības ieguvēja vārds un uzvārds (nominatīvā)>  <izglītības iestādes pilns nosaukums vai ministrijas padotības iestādes nosaukums, kuras nolikumā paredzēts veikt izglītojošas darbības (lokatīvā)>  <0000>.gadā apguva speciālās zināšanas bērnu tiesību aizsardzības jomā <00> stundu apjomā (pamata/zināšanu pilnveides izglītības programma)  Apgūtās tēmas 1. <tēmas nosaukums> <00> stundu apjomā 2. <tēmas nosaukums> <00> stundu apjomā ..  Programma saskaņota ar Valsts bērnu tiesību aizsardzības inspekciju <datums un numurs>  Iestādes vadītājs  <vārds, uzvārds, paraksts>  Apliecība izsniegta <0000>.gada <00>. <mēneša nosaukums (lokatīvā)> <iestādes atrašanās vieta (lokatīvā)> |

Labklājības ministre R.Petraviča

06.12.2019.

V.Boļšakova

67782956; viktorija.bolsakova@lm.gov.lv

1. pielikums

Ministru kabineta

2019.gada \_\_\_\_\_\_\_\_

noteikumiem Nr.\_\_\_\_

**Apliecības paraugs**

|  |
| --- |
| APLIECĪBA par mācību kursa apguvi bērnu tiesību aizsardzības jomā  <apliecības ieguvēja vārds un uzvārds (nominatīvā)>  <izglītības iestādes pilns nosaukums (lokatīvā)>  <0000>.gadā apguva speciālās zināšanas bērnu tiesību aizsardzības jomā <00> stundu apjomā  Apgūtās tēmas 1. <tēmas nosaukums> <00> stundu apjomā 2. <tēmas nosaukums> <00> stundu apjomā ..  Mācību kurss saskaņots ar Valsts bērnu tiesību aizsardzības inspekciju <datums un numurs>  Iestādes vadītājs  <vārds, uzvārds, paraksts>  Apliecība izsniegta <0000>.gada <00>. <mēneša nosaukums (lokatīvā)> <iestādes atrašanās vieta (lokatīvā)> |

Labklājības ministre R.Petraviča

06.12.2019.

V.Boļšakova

67782956; viktorija.bolsakova@lm.gov.lv